# Επίσημη Εφημερίδα C 62A/20 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 62A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος20 Φεβρουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 62A

Έκδοση στην ελληνική γλώσσα

Ανακοινώσεις και Πληροφορίες

66ό έτος20 Φεβρουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Κεντρική Τράπεζα |
| 2023/C 62 A/01 | Προκήρυξη διαγωνισμού για την επιλογή των μελών του συμβουλίου υποδομών αγοράς που δεν προέρχονται από κεντρική τράπεζα και την κατάρτιση εφεδρικού πίνακα υποψηφίων (PRO-008792) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

2023/C 62 A/01

Προκήρυξη διαγωνισμού για την επιλογή των μελών του συμβουλίου υποδομών αγοράς που δεν προέρχονται από κεντρική τράπεζα και την κατάρτιση εφεδρικού πίνακα υποψηφίων (PRO-008792)

(PRO-008792)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

| 20.2.2023 | EL | Επίσημη Εφημερίδα της Ευρωπαϊκής Ένωσης | CA 62/1 |
| --- | --- | --- | --- |

20.2.2023

EL

Επίσημη Εφημερίδα της Ευρωπαϊκής Ένωσης

CA 62/1

---

Προκήρυξη διαγωνισμού για την επιλογή των μελών του συμβουλίου υποδομών αγοράς που δεν προέρχονται από κεντρική τράπεζα και την κατάρτιση εφεδρικού πίνακα υποψηφίων

(PRO-008792)

(2023/C 62 A/01)

Με τη δημοσίευση της παρούσας η Ευρωπαϊκή Κεντρική Τράπεζα (ΕΚΤ) προκηρύσσει τη διαδικασία για την επιλογή δύο μελών του συμβουλίου υποδομών αγοράς (ΣΥΑ) που δεν προέρχονται από κεντρική τράπεζα και την κατάρτιση εφεδρικού πίνακα υποψηφίων.

1.   Γενικές πληροφορίες

Σύμφωνα με τη Συνθήκη για τη λειτουργία της Ευρωπαϊκής Ένωσης και το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το Ευρωσύστημα παρέχει υποδομές αγοράς, πλατφόρμες, εφαρμογές και συναφείς υπηρεσίες στους τομείς του διακανονισμού μετρητών και τίτλων και της διαχείρισης ασφαλειών που περιλαμβάνουν τις υπηρεσίες του συστήματος TARGET, μεταξύ των οποίων συγκαταλέγονται οι υπηρεσίες T2, T2S και TIPS, και μελλοντικά θα περιλαμβάνουν και τις υπηρεσίες του συστήματος διαχείρισης ασφαλειών του Ευρωσυστήματος.

Στις 16 Μαρτίου 2016 το διοικητικό συμβούλιο της Ευρωπαϊκής Κεντρικής Τράπεζας ενέκρινε τη σύσταση του ΣΥΑ. Το ΣΥΑ είναι διοικητικό όργανο επιφορτισμένο με καθήκοντα τεχνικής και λειτουργικής διαχείρισης στον τομέα των υποδομών και πλατφορμών αγοράς. Στις 25 Ιανουαρίου 2019 το διοικητικό συμβούλιο εξέδωσε την απόφαση (ΕΕ) 2019/166 της Ευρωπαϊκής Κεντρικής Τράπεζας σχετικά με το συμβούλιο υποδομών αγοράς και την κατάργηση της απόφασης ΕΚΤ/2012/6 (1) (εφεξής η «απόφαση»).

Η σύνθεση του ΣΥΑ περιλαμβάνει μεταξύ άλλων δύο μέλη μη προερχόμενα από κεντρική τράπεζα (χωρίς δικαίωμα ψήφου), καθένα εκ των οποίων πρέπει να διαθέτει πείρα ως ανώτερο στέλεχος του κλάδου πληρωμών και του κλάδου τίτλων, αντίστοιχα (κεφάλαιο 1, τμήμα 2 του παραρτήματος II της απόφασης).

Η εντολή, οι στόχοι, οι αρμοδιότητες και τα καθήκοντα του ΣΥΑ καθορίζονται στο παράρτημα I της απόφασης.

Με την παρούσα προκήρυξη η ΕΚΤ αποβλέπει στην επιλογή και τον διορισμό των δύο μελών του ΣΥΑ που δεν προέρχονται από κεντρική τράπεζα και στην κατάρτιση εφεδρικού πίνακα υποψηφίων για περιπτώσεις στις οποίες θα προέκυπτε ανάγκη αντικατάστασής τους.

2.   Τόπος παροχής των υπηρεσιών

Οι υπηρεσίες παρέχονται τόσο εξ αποστάσεως όσο και στην έδρα της ΕΚΤ στη Φρανκφούρτη της Γερμανίας, ενώ ενδέχεται να απαιτείται η μετάβαση σε λοιπές τοποθεσίες της ΕΕ.

3.   Είδος διαδικασίας: διαγωνισμός

Η ΕΚΤ καλεί τους ενδιαφερομένους σε υποβολή αιτήσεων με σκοπό την επιλογή και τον διορισμό δύο υποψηφίων ως μελών του ΣΥΑ που δεν προέρχονται από κεντρική τράπεζα και την κατάρτιση εφεδρικού πίνακα υποψηφίων για περιπτώσεις στις οποίες θα προέκυπτε ανάγκη αντικατάστασής τους. Αποκλειστικό κριτήριο επιλογής είναι η ποιότητα των αιτήσεων που θα υποβληθούν.

Η διαδικασία θα διέπεται από τις διατάξεις του παραρτήματος IV της απόφασης, η οποία καθορίζει τις διαδικασίες και προϋποθέσεις επιλογής, διορισμού και αντικατάστασης των μελών του ΣΥΑ που δεν προέρχονται από κεντρικές τράπεζες, καθώς και από τις διατάξεις της απόφασης (ΕΕ) 2016/245 της Ευρωπαϊκής Κεντρικής Τράπεζας (ΕΚΤ/2016/2) (2).

4.   Πλήρης δέσμη σχετικών στοιχείων τεκμηρίωσης

Η πλήρης δέσμη στοιχείων τεκμηρίωσης (στην αγγλική γλώσσα) της παρούσας προκήρυξης μεταξύ άλλων εξειδικεύει: α) τον ρόλο του ΣΥΑ· β) τον ρόλο και τα καθήκοντα των μελών του ΣΥΑ που δεν προέρχονται από κεντρική τράπεζα· γ) τα κριτήρια επιλογής· δ) τους οικονομικούς όρους των προκηρυσσόμενων θέσεων και ε) τη διαδικασία υποβολής των αιτήσεων και την προθεσμία παραλαβής τους (35 ημέρες από τη δημοσίευση της παρούσας στην Επίσημη Εφημερίδα της Ευρωπαϊκής Ένωσης) και είναι διαθέσιμη στον δικτυακό τόπο της ΕΚΤ, στη σελίδα: https://www.ecb.europa.eu/ecb/jobsproc/tenders/html/index.en.html.

5.   Λοιπές πληροφορίες

Για περισσότερες διευκρινίσεις σχετικά με την παρούσα προκήρυξη οι υποψήφιοι μπορούν να επικοινωνούν στην κάτωθι διεύθυνση με τον:

| κ. Francois-Guillaume Bertrand |
| --- |
| Ευρωπαϊκή Κεντρική Τράπεζα |
| Γενική Διεύθυνση Υποδομών Αγοράς και Πληρωμών |
| Sonnemannstrasse 22 |
| 60314 Φρανκφούρτη |
| ΓΕΡΜΑΝΙΑ |
| Τηλ. + 49 69 13448475 |

κ. Francois-Guillaume Bertrand

Ευρωπαϊκή Κεντρική Τράπεζα

Γενική Διεύθυνση Υποδομών Αγοράς και Πληρωμών

Sonnemannstrasse 22

60314 Φρανκφούρτη

ΓΕΡΜΑΝΙΑ

Τηλ. + 49 69 13448475

Τα αιτήματα για διευκρινίσεις πρέπει να υποβάλλονται μέσω ηλεκτρονικού ταχυδρομείου στη διεύθυνση mip-procurement@ecb.europa.eu. Η ΕΚΤ δεν θα αναλαμβάνει ευθύνη για αιτήματα που δεν υποβάλλονται με τον τρόπο που περιγράφεται παραπάνω.

---

(1)  Aπόφαση (EE) 2019/166 της Ευρωπαϊκής Κεντρικής Τράπεζας, της 25ης Ιανουαρίου 2019, σχετικά με το συμβούλιο υποδομών αγοράς και την κατάργηση της απόφασης ΕΚΤ/2012/6 σχετικά με τη σύσταση του συμβουλίου του TARGET2- Securities (ΕΚΤ/2019/3) (ΕΕ L 32 της 4.2.2019, σ. 14).

(2)  Απόφαση (ΕΕ) 2016/245 της Ευρωπαϊκής Κεντρικής Τράπεζας, της 9ης Φεβρουαρίου 2016, για τη θέσπιση των κανόνων περί ανάθεσης συμβάσεων (ΕΚΤ/2016/2) (ΕΕ L 45 της 20.2.2016, σ. 15), όπως τροποποιείται με την απόφαση (EE) 2016/956 της Ευρωπαϊκής Κεντρικής Τράπεζας, της 7ης Ιουνίου 2016, που τροποποιεί την απόφαση (ΕΕ) 2016/245 (ΕΚΤ/2016/2) για τη θέσπιση των κανόνων περί ανάθεσης συμβάσεων (ΕΚΤ/2016/17) (ΕΕ L 159 της 16.6.2016, σ. 21) και με την απόφαση (ΕΕ) 2020/380 της Ευρωπαϊκής Κεντρικής Τράπεζας της 18ης Φεβρουαρίου 2020, που τροποποιεί την απόφαση (ΕΕ) 2016/245 για τη θέσπιση των κανόνων περί ανάθεσης συμβάσεων (ΕΚΤ/2020)/10) (ΕΕ L 69 της 6.3.2020, σ. 41).

---